Já. Þeir sem fá laun frá fleiri en einum launagreiðanda þurfa að passa að rétt hlutfall sé notað við útreikning staðgreiðslu. Tekjuskattur er greiddur af lífeyrisgreiðslum eins og um venjulegar launatekjur væri að ræða. Staðgreiðsla skatta er nú reiknuð í þremur þrepum. Ef greiddur er of lágur tekjuskattur verður mismunurinn gerður upp eftir á við álagningu í ágúst á næsta ári með 2,5% álagi. Þeir sem eru að taka út viðbótarlífeyrissparnað hjá Íslandsbanka þurfa að hafa samband ef reikna skal tekjuskatt af lífeyrisgreiðslu í öðru eða þriðja skattþrepi. Hægt er að hafa samband við verðbréfa- og lífeyrisþjónustu og tilkynna skattþrep með því að senda tölvupóst á sereign@islandsbanki.is eða hringja í síma 440 4900.